216 Jurnalul Oficial al Uniunii Europene 11Jvol. 22 32001D0197 13.3.2001 JURNALUL OFICIAL AL COMUNITĂȚILOR EUROPENE L71/15 DECIZIA CONSILIULUI din 26 februarie 2001 privind încheierea Acordului dintre Comunitatea Europeană și Guvernul Canadei de reînnoire a programului de cooperare în domeniul învățământului superior și al formării profesionale (2001/197|CE) CONSILIUL UNIUNII EUROPENE, având în vedere Tratatul de instituire a Comunității Europene, în special articolele 149 și 150, coroborate cu articolul 300 alinea- tul (3) primul paragraf, având în vedere propunerea Comisiei, având în vedere avizul Parlamentului European, întrucât: (1) Prin decizia din 22 mai 2000, Consiliul a autorizat Comi- sia să negocieze acorduri de cooperare în domeniul învățământului superior și al formării profesionale între Comunitatea Europeană, Canada şi Statele Unite ale Americii. (2) Comunitatea și Canada speră să obțină avantaje reciproce dintr-o astfel de cooperare, care, în ceea ce privește Comunitatea, trebuie să fie complementară programelor bilaterale existente între statele membre și Canada și să aducă o valoare adăugată europeană. (3) Este necesar să se aprobe Acordul dintre Comunitatea Europeană și Guvernul Canadei de reînnoire a programu- lui de cooperare în domeniul învățământului superior și al formării profesionale, DECIDE: Articolul 1 Se aprobă, în numele Comunității, Acordul dintre Comunitatea Europeană și Guvernul Canadei de reînnoire a programului de cooperare în domeniul învățământului superior și al formării profesionale. Textul acordului se atașează la prezenta decizie. Articolul 2 Delegația Comunității Europene pe lângă comisia mixtă menționată la articolul 6 din acord este formată dintr-un reprezentant al Comisiei asistat de câte un reprezentant al fiecărui stat membru. Articolul 3 Președintele Consiliului procedează la notificările prevăzute la articolul 12 din acord. Adoptată la Bruxelles, 26 februarie 2001. Pentru Consiliu Președintele A. LINDH